➥ Now kena mosebedisi Default le phasewete (admin admin) Haeba o sa fetoha. Kapa Kena mosebedisi hao le phasewete. 14 Ke mo go kwagalago gore mosadi yo le ba bangwe bao ba lebeletšanago le maemo a swanago a lenyalo ba kwa bohloko. Balekane ba bona ba hlokomologa molao wa Modimo wa motheo wa lenyalo wo o rego: “Monna [o tla] tlogela tatagwe le mmagwe, a kgomarela mosadi wa gagwe.” (Genesi 2:24) Therešo ke gore bao ba lego lenyalong ba sa dutše ba hlompha batswadi ba bona; lega go le bjalo go ya ka thulaganyo ya Modimo selo seo se tlago pele go bona ke gore ba hlokomele balekane ba bona. Ka mo go swanago, Bakriste ba tloga ba rata badumedigotee le bona; lega go le bjalo balekane ba bona ba lenyalo e swanetše go ba bona ba tlago pele. Ka gona, ge e ba Bakriste bao ba lego lenyalong ba diriša nako e ntši ka mo go sa swanelago le badumedigotee le bona goba ba tlwaelana kudu le bona, kudukudu bao e sego ba bong bjo bo swanago le bja bona, ba tliša mathata lenyalong. Na le ke lebaka leo le bakago mathata lenyalong la gago? Ipotšiše: ‘Na ruri ke nea molekane wa ka nako, tlhokomelo le lerato tšeo di mo swanetšego?’